Neid küsimusi üle lugedes tekib tahtmine soovitada maja osta just nimelt talvel. Siis on paljud miinused selgemini nähtavad, maja soojapidavuse, ehituskvaliteedi ja muud olulised faktid saab paremini teada, ostuotsust ei sega grill-liha lõhn ega ööbikute laul ning reaalne pilt tulevast elust on oluliselt naturaalsem. Kui juba Monika järel  tundub mõni talukoht kena, siis on põhjust eeldada, et suvel on koht veelgi ilusam. Ja kui olete kõik põhjalikult läbi kaalunud ja ostuotsuse langetanud erinevate vaatenurkade analüüsi järgselt, siis võib kindel olla, et te ei lase ennast välja viia ühestki lumetormist, ei süüdistada Eesti riiki selles, et olete otsustanud asuda elama põlislaante ja metsade keskele ning naudite elu sellisena, nagu te ise valinud olete.